**Bojana Jovanovski** (rođena 31. decembra 1991. u Beogradu, SFR Jugoslavija) srpska je teniserka. Nalazi se među prvih 50 na VTA listi, a trenutno je treća najbolje rangirana srpska teniserka, iza Jelene Janković i Ane Ivanović. Godine 2010. je završila kao najmlađa teniserka u prvih 100. Svoj prvi turnir, Kup Bakua, je osvojila 2012. godine. Iste godine je sa saigračicama iz reprezentacije došla do finala Fed kupa. U 2013. godini uspela je da osvoji svoju drugu titulu u singlu na turniru u Taškentu. Najbolji plasman na listi joj je 34. mesto, do kog je stigla 2014. godine u januaru.

Teniska karijera
----------------

### Juniorska karijera

Jovanovski je tenis počela da igra sa sedam godina. Njen prvi veliki uspeh bilo je finale Internacionalnog turnira u Pančevu 2006. godine, kada je izgubila od svoje zemljakinje Ane Veselinović. Nastavila je s dobrim rezultatima, a u oktobru iste godine dostigla je finale turnira u Heiveldu, Holandija. Izgubila je od Rumunke Simone Halep.

2007. je igrala na ITF turnirima i na svim Grend slem turnirima. Dostigla je finale turnira u Pratu, Italija (izgubila od Romane Tabakove), i Milanu (izgubila od Anastasije Pivovarove. Takođe je osvojila turnir u Santa Kroćeu, Italija, u kom je pobedila Portugalku Mišel Larčer de Brito. Takođe, stigla je do četvrtfinala juniorskog Vimbldona.

2008. godine dostigla je četvrtfinale Australijen Opena, u kom je izgubila od Aranče Rus, koja je i osvojila taj turnir. Takođe je stigla do finala turnira u Porto Alegreu, kao i finala turnira u Milanu. Dostigla je četvrtu rundu Frenč Opena, u kom je poražena od Simone Halep. Upravo je dostigla četvrtfinale Vimbldona.

### 2008 - 2010

Jovanovski je osvojila tri ITF turnira 2008. godine i izgubila u jednom finalu. U kvalifikacijama za Otvoreno prvenstvo Sjedinjenih Američkih Država 2009. je poražena u trećem kolu. Krajem sezone se plasirala u prvo finale na ITF turnirima sa iznosom od 75.000$ u Japanu i izgubila je od domaće teniserke Kimiko Date Krum. 

Drugi put za redom je poražena u poslednjem kolu kvalifikacija za neki od grend slem turnira, ovoga puta za Otvoreno prvenstvo Australije u tenisu 2010. Debi na VTA turnirima je imala u Kuala Lumpuru, izgubivši od Jelene Dementijeve u drugom kolu. Iste godine je po prvi put nastupila za Fed kup reprezentaciju Srbije, čiji je član od 2008. U meču protiv reprezentacije Slovačke je izgubila 2–6, 2–6 od Danijele Hantuhove, ali je drugog dana ostvarila pobedu nad Magdalenom Ribarikovom 6–1, 7–6(4). U odlučujućem meču parova, je zajedno sa Jelenom Janković izgubila od slovaćke kombinacije. Kroz kvalifikacije je došla do turnira premijer kategorije u Rimu. U prvom kolu je izgubila od Jaroslave Švedove. Debi na Grend slem turnirima je imala na Vimbldonu. U svom prvom meču je pobedila Kejsi Delakvu sa samo jednim izgbuljenim gemom, a u drugom kolu je izgubila od osmog nosioca Viktorije Azarenke 6–1, 6–4. Pobedom nad Aravan Reze 4–6 6–3 6–4 u Sinsinatiju je ostvarila prvi trijumf na teniserkama iz TOP 20. Prvi nastup na Otvorenom prvenstvu SAD je završila u prvom kolu izgubivši od Anastasije Rodionove. Turnir u Pekingu je Bojanin debitanski turnir iz kategorije „Obavezni Premijer". U drugom kolu je pobedila koleginicu iz reprezentacije i dobru prijateljicu, Jelenu Janković sa 4–6, 6–2, 6–2, što joj je bila prva pobeda nad igračicama iz prvih 10 i bivših najboljih na svetu. U finalu ITF turnira u Dubaiu je igubila finale, ali nedelju dana kasnije je trijumfovala ta turniru u Indijskom gradu Puneu. Na kraju 2010. je bila najmlađa teniserka koja je završila sezonu među najboljih 100.

### 2011

Bojana Jovanovski na Otvorenom prvenstvu Australije.
Prvi plasman u polufinale VTA turnira je ostvarila u Sidneju, nakon tri vezana trijumfa u kvalifikacijama, pobedila je tri teniserke iz prvih 25, Kaju Kanepi, Aravan Rezaj i Flaviju Penetu bez izgubljenog seta. U polufinalu je izgubila od kasnije šampionke Na Li.

Na Otvorenom prvenstvu Australije dolazi do drugog kola, gde gubi od druge teniserke sveta Vere Zvonarjove 2–6, 6–3, 6–1. U Fed kup meču protiv reprezentacije Kanade pobeđuje u svim mečevima, dva pojedinačno i jedan u parovima sa Aleksandrom Krunić.

### 2012 - 2013

U godini kada se održavaju Olimpijske igre, na koje nije uspela da se plasira, uspela je da osvoji prvi trofej u pojedinačnoj konkurenciji. Titulu je podigla na međunarodnom turniru u Bakuu. Na ovom turniru u trećem kolu pobedila je sunarodnicu 
Aleksandru Krunić sa 2:1 po setovima. U polufinalu bila je ubedljivo bolja od drugog nosioca 
Aleksandre Panove iz Rusije sa 2:0, da bi u svom prvom finalu pobedila Džuliju Koen iz SAD sa 2:0. Nagrađena je sa 280 bodova i 37.000 dolara. Naredna godina se može smatrati najboljom za mladu teniserku. U Australiji stigla je do četvrtog kola, gde je izgubila od Sloun Stivens sa 2:1 po setovima. U Francuskoj stiže do trećeg kola, a u Ujedinjenom Kraljevstvu i Njujorku ispada u drugom kolu. Na međunarodnom turniru u Taškentu uspeva da prođe kvalifikacije, gde je postavljena za prvog nosioca, da bi kasnije bila i prvi nosilac u glavnom žrebu. U svom drugom finalu u karijeri uspeva da pobedi Olgu Govorcovu u teškom meču sa 4:6 7:5 7:6. Kao pobednici, pored trofeja, pripada joj i 280 bodova i ček na 40.000 dolara. Uspela je da osvoji i treći turnir u karijeri. U pitanju je jedan od turnira iz serije 125, u Ningbu. Godinu završava kao 36. teniserka sveta.

Finala u karijeri
-----------------

### VTA pojedinačno (3–0)

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Legenda: Do 2009. | Legenda: Od 2009. |
| --- | --- |
| Grend slem turniri (0–0) |
| Završna prvenstva sezone (0–0) |
| Prva kategorija (0–0) | Obavezni Premijer (0–0) |
| Druga kategorija (0–0) | Premijer 5 (0–0) |
| Treća kategorija (0–0) | Premijer (0–0) |
| Četvrta i peta kategorija (0–0) | Međunarodni (2–0) |

 | 

|  |
| --- |
| **Titule po podlozi** |
| Tvrda (2–0) |
| Trava (0–0) |
| Šljaka (0–0) |
| Tepih (0–0) |

 |

|  |  |  |  |  |  |  |
| --- | --- | --- | --- | --- | --- | --- |
| **Ishod** | **Broj** | **Datum** | **Turnir** | **Podloga** | **Protivnica** | **Rezultat** |
| Pobeda | 1. | 28. jul 2012. | Azerbejdžan Baku | Tvrda | Sjedinjene Američke Države Džulija Koen | 6–3, 6–1 |
| Pobeda | 2. | 14. septembar 2013. | Uzbekistan Taškent | Tvrda | Ukrajina Olga Govorcova | 4–6, 7–5, 7–6(3) |

### Timska takmičenja (0–1)

|  |  |  |  |  |  |  |  |
| --- | --- | --- | --- | --- | --- | --- | --- |
| **Ishod** | **Broj** | **Datum** | **Turnir** | **Podloga** | **Partneri** | **Protivnici** | **Rezultat** |
| Poraz | 1. | 3-4. novembar 2012. | Češka Fed kup, Prag | Tvrda | Srbija Ana IvanovićSrbija Jelena JankovićSrbija Aleksandra Krunić | Češka Petra KvitovaČeška Lucija ŠafaržovaČeška Lucija HradeckaČeška Andrea Hlavačkova | 1–3 |

### ITF finala pojedinačno (4–4) i VTA čelendžeri (1–0)

|  |
| --- |
| VTA čelendžeri od $125.000$ |
| Turniri od $100.000$ |
| Turniri od 75.000$ |
| Turniri od 50.000$ |
| Turniri od 25.000$ |
| Turniri od 10.000$ |

|  |  |  |  |  |  |  |
| --- | --- | --- | --- | --- | --- | --- |
| **Ishod** | **#** | **Datum** | **Turnir** | **Podloga** | **Protivnica** | **Rezultat** |
| Pobeda | 1. | 8. jul 2008. | Srbija Prokuplje | Šljaka | Slovačka Karin Morgosova | 6–0, 6–1 |
| Pobeda | 2. | 24. avgust 2008. | Hrvatska Vinkovci | Šljaka | Srbija Zorica Petrov | 6–1, 6–3 |
| Pobeda | 3. | 2. septembar 2008. | Bosna i Hercegovina Brčko | Šljaka | Francuska Gracija Radovanović | 6–4, 3–6, 6–2 |
| Poraz | 1. | 27. decembar 2008. | Indija Delhi | Tvrda | Češka Sandra Zahlavova | 4–6, 3–6 |
| Poraz | 2. | 20. novembar 2009. | Indija Pune | Tvrda | Japan Rika Fudživara | 7–5, 4–6, 3-6 |
| Poraz | 3. | 29. novembar 2009. | Japan Tojota | Tepih | Japan Kimiko Date Krum | 5–7, 2–6 |
| Poraz | 4. | 18. decembar 2010. | Ujedinjeni Arapski Emirati Dubai | Tepih | Indija Sanja Mirza | 4–6, 6–3, 6–0 |
| Pobeda | 4. | 25. decembar 2010. | Indija Pune | Tvrda | Rusija Nina Bratčikova | 6–4, 6–4 |
| Pobeda | 1. | 27. septembar 2013. | Narodna Republika Kina Ningbo | Tvrda | Narodna Republika Kina Dženg Šuaj | 6–7(7), 6–4, 6–1 |

### ITF finala u parovima (0–1)

|  |
| --- |
| Turniri od $100.000$ |
| Turniri od 75.000$ |
| Turniri od 50.000$ |
| Turniri od 25.000$ |
| Turniri od 10.000$ |

|  |  |  |  |  |  |  |  |
| --- | --- | --- | --- | --- | --- | --- | --- |
| **Ishod** | **#** | **Datum** | **Turnir** | **Podloga** | **Partnerka** | **Protivnice** | **Rezultat** |
| Poraz | 1. | 15. novembar 2009. | Indija Pune | Tvrda | Rumunija Elora Dabija | Kineski Taipei Kaj–Čen ČengKineski Taipei Ji–Suan Vang | 7–5, 2–6, [7–10] |

Uspeh na turnirima
------------------

| Legenda |
| --- |
| O/I | odnos osvajanja turnira i igranja na turniru | Pob-por | odnos pobjeda i poraza |
| NO | turnir nije održan te godine | N | nije učestvovala na turniru |
| KV | izgubila u kvalifikacijama | 1K | izgubila u prvom kolu |
| 2K | izgubila u drugom kolu | 3K | izgubila u trećem kolu |
| 4K | izgubila u četvrtom kolu | GF | izgubila u grupnoj fazi takmičenja |
| ČF | izgubila u četvrtfinalu | PF | izgubila u polufinalu |
| F | izgubila u finalu | **P** | osvojila turnir |


| Turnir | 2009 | 2010 | 2011 | 2012 | 2013 | 2014 | Pob–por |
| --- | --- | --- | --- | --- | --- | --- | --- |
| Otvoreno prvenstvo Australije | N | KV | 2K | 1K | 4K | 2K | 5–4 |
| Rolan Garos | N | KV | 1K | 1K | 3K | 1K | 2–4 |
| Vimbldon | N | 2K | 1K | 2K | 2K |  | 3–4 |
| Otvoreno prvenstvo SAD | KV | 1K | 1K | 2K | 2K |  | 2–4 |
| Pob-por | 0–0 | 1–2 | 1–4 | 2–4 | 7–4 | 1–2 | **12–16** |

Pobede i porazi protiv drugih teniserki
---------------------------------------

|  |  |  |  |  |  |  |  |
| --- | --- | --- | --- | --- | --- | --- | --- |
| **Igračica** | **Plasman** | **Odnos** | **Procenat** | **Tvrda** | **Šljaka** | **Trava** | **Tepih** |
| Srbija i Crna Gora/Srbija Jelena Janković | **1** | 1–1 | 50% | 1–1 | 0–0 | 0–0 | 0–0 |
| Belorusija Viktorija Azarenka | **1** | 1–1 | 50% | 0–0 | 0–0 | 1–1 | 0–0 |
| Danska Karolina Voznjacki | **1** | 2–4 | 33% | 0–3 | 2–1 | 0–0 | 0–0 |
| Srbija i Crna Gora/Srbija Ana Ivanović | **1** | 0–1 | 0% | 0–0 | 0–1 | 0–0 | 0–0 |
| Rusija Marija Šarapova | **1** | 0–1 | 0% | 0–1 | 0–0 | 0–0 | 0–0 |
| Sjedinjene Američke Države Serena Vilijams | **1** | 0–2 | 0% | 0–2 | 0–0 | 0–0 | 0–0 |
| Rusija Vera Zvonarjova | 2 | 0–1 | 0% | 0–1 | 0–0 | 0–0 | 0–0 |
| Rusija Jelena Dementjeva | 3 | 0–1 | 0% | 0–1 | 0–0 | 0–0 | 0–0 |
| Japan Kimiko Date Krum | 4 | 1–1 | 50% | 1–1 | 0–0 | 0–0 | 0–0 |
| Narodna Republika Kina Li Na | 4 | 0–1 | 0% | 0–1 | 0–0 | 0–0 | 0–0 |
| Savezna Republika Jugoslavija/Australija Jelena Dokić | 4 | 0–1 | 0% | 0–1 | 0–0 | 0–0 | 0–0 |
| Rusija Ana Čakvetadze | 5 | 1–0 | 100% | 0–0 | 1–0 | 0–0 | 0–0 |
| Kanada Južini Bušar | 7 | 1–0 | 100% | 0–0 | 0–0 | 1–0 | 0–0 |
| Australija Ališa Molik | 8 | 1–0 | 100% | 1–0 | 0–0 | 0–0 | 0–0 |
| Njemačka Andrea Petković | 9 | 1–3 | 33% | 1–2 | 0–1 | 0–0 | 0–0 |
| Italija Flavija Peneta | 10 | 1–0 | 100% | 1–0 | 0–0 | 0–0 | 0–0 |
| Izrael Šahar Per | 11 | 0–2 | 0% | 0–1 | 0–1 | 0–0 | 0–0 |
| Rusija Anastazija Pavljičenkova | 14 | 1–1 | 50% | 0–1 | 0–0 | 1–0 | 0–0 |
| Francuska Aravan Rezaj | 15 | 2–0 | 100% | 2–0 | 0–0 | 0–0 | 0–0 |

Nagrade
-------

**2011**

* Fed kup nagrada *srce* (prvo kolo svetskih grupa)

**2012**

* Najbolji ženski tim od strane OKS (*kao deo reprezentacije Srbije*)

Izvori
------

1. ↑  Sony Ericsson WTA Tour: Singles Nationalities Arhivirano 2010-10-09 na Wayback Machine-u (26. april 2010)
2. ↑  Bojana Jovanovski – Activity Arhivirano 2011-06-05 na Wayback Machine-u at the International Tennis Federation
3. ↑  B92: Dementijeva bolja od Jovanovski (24. februar 2010)
4. ↑  Fed Cup: Slovaks claim World Group spot Arhivirano 2010-04-28 na Wayback Machine-u (25. april 2010)
5. ↑  „Year-End Young Guns Photo Gallery on www.wtatour.com". Itftennis.com. Arhivirano iz originala na datum 2011-12-07. Pristupljeno 12. 10. 2011.
6. ↑  RTS: Bojana nije uspela (13. januar 2011)

Spoljašnje veze
---------------

|  |  |
| --- | --- |
|  | U Wikimedijinoj ostavi nalazi se članak na temu: **Bojana Jovanovski** |

* Bojana Jovanovski na sajtu Ženske teniske asocijacije
* Bojana Jovanovski Arhivirano 2011-12-07 na Wayback Machine-u na sajtu Međunarodne teniske federacije